Source: https://www.zakonypreludi.sk/zz/2019-41
Timestamp: 2019-12-12 16:42:57+00:00

Document:
41/2019 Z. z. Vyhláška o požiadavkách na elektronickú komunikáciu vo verejnom obstarávaní | Aktuálne znenie
Vyhláška č. 41/2019 Z. z.Vyhláška Úradu pre verejné obstarávanie, ktorou sa ustanovujú podrobnosti o technických a funkčných požiadavkách pre nástroje a zariadenia používané na elektronickú komunikáciu vo verejnom obstarávaní
(1) Nástroje a zariadenia podľa § 20 ods. 1 zákona (ďalej len „systém“) sú spôsobilé na elektronickú komunikáciu a výmenu informácií vo verejnom obstarávaní, ak umožňujú realizovať úkony v procese verejného obstarávania spôsobom ustanoveným v zákone a spĺňajú požiadavky ustanovené v § 20 zákona a v tejto vyhláške.
(2) Systémom je informačný systém, ktorý zabezpečuje elektronickú komunikáciu a výmenu informácií vo verejnom obstarávaní, funguje vo vyhovujúcom prostredí, je dostupný a je zdokumentovaný.
(1) Fungovaním systému vo vyhovujúcom prostredí je prevádzkovanie systému v takom prostredí a takým spôsobom, aby používanie systému nebolo podmieňované použitím bežne nedostupných alebo neprimerane nákladných technológií, čo by spôsobilo neprimeranú prekážku v účasti záujemcu alebo uchádzača vo verejnom obstarávaní.
(2) Systém je dostupný, ak
a) funguje prostredníctvom siete internet nepretržite počas určenej doby jeho prevádzky okrem nepredvídateľných udalostí a plánovaných technických odstávok a
b) na jeho použitie postačuje aktuálna bezplatne poskytovaná a podporovaná verzia webového prehliadača bez potreby inštalácie osobitných aplikácií.
(3) Systém je zdokumentovaný, ak
a) existuje aktuálna administrátorská a prevádzková dokumentácia podľa osobitného predpisu1) a
b) existuje a je udržiavaná aktuálna používateľská príručka dostupná na webovom sídle prevádzkovateľa systému, ktorá podrobne opisuje všetky funkcionality systému alebo inak znázorňuje a vysvetľuje používanie systému a je k nej zabezpečený priamy a bezplatný prístup.
(1) Požiadavky podľa § 20 ods. 11 písm. a) a g) zákona sa považujú za splnené, ak systém
a) vedie záznamy úkonov úplným, presným a neodstrániteľným spôsobom,
b) poskytuje záznam úkonov len s právami na čítanie a umožňuje jeho exportovateľnosť do formátov podľa osobitného predpisu3) a jeho exportovateľnosť na priamu tlač aj v podobe slovného opisu vykonaného úkonu a
c) vedie záznam úkonov v štruktúre
1. presný čas vykonania úkonu s uvedením dátumu, hodiny, minúty a sekundy,
2. jednoznačné určenie konkrétneho úkonu,
3. identifikácia používateľa informačného systému, ktorý úkon vykonal, alebo identifikácia systému, ktorý úkon vykonal,
4. IP (Internet Protocol) adresa, z ktorej pristupuje do systému používateľ informačného systému, ktorý úkon vykonal,
5. informácia o výsledku úkonu.
(2) Úkonom podľa odseku 1 sa rozumie aktivita osôb zapojených do verejného obstarávania v systéme alebo aktivita systému, ktorej uskutočnenie má alebo môže mať vplyv na priebeh alebo výsledok verejného obstarávania.
(1) Na účely splnenia požiadaviek podľa § 20 ods. 11 písm. c) až f) zákona je potrebné, aby systém zabezpečoval
a) autorizáciu pristupujúcej osoby, ktorá je riadená pomocou roly alebo používateľských skupín, a
b) oddelenie roly.
(2) Oddelením roly sa najmä zabezpečuje, aby v systéme v rámci jednej roly nebolo možné vykonávať úkony v mene alebo v prospech inej roly.
a) vytvára k predloženej ponuke, žiadosti o účasť alebo návrhu digitálny odtlačok vytvorený pomocou hašovacej funkcie SHA256 alebo vyššej a
b) komunikuje s používateľmi prostredníctvom protokolu Hypertext Transfer Protocol s použitím kryptografického protokolu podľa osobitného predpisu4) minimálne na strane webového servera, na ktorom je prevádzkovaný systém; certifikáty musia byť platné, vydané nezávislou certifikačnou autoritou, neboli odvolané a zodpovedajú všetkým doménovým menám, ktoré webové sídlo systému používa.
1) § 42 písm. e) druhý bod a tretí bod výnosu Ministerstva financií Slovenskej republiky č. 55/2014 Z. z. o štandardoch pre informačné systémy verejnej správy v znení neskorších predpisov
2) Príloha č. 6 body 1.3.2 až 1.3.4 k výnosu Ministerstva financií Slovenskej republiky č. 55/2014 Z. z.
3) § 19 výnosu Ministerstva financií Slovenskej republiky č. 55/2014 Z. z. v znení neskorších predpisov
4) § 4 ods. 1 písm. b) výnosu Ministerstva financií Slovenskej republiky č. 55/2014 Z. z.

References: § 20
 § 20
 § 20
 § 20
 § 42
 § 19
 § 4